Besta byrjun Alþjóðaliðsins frá upphafi Líkt og Kylfingur greindi frá fyrr í morgun er Alþjóðaliðið 4 - 1 yfir eftir fyrstu umferðina í Forsetabikarnum sem haldinn er í Ástralíu . Um er að ræða bestu byrjun liðsins frá upphafi . Raunar er þetta einungis í fjórða skiptið í sögu keppninnar sem Alþjóðaliðið er í forystu eftir fyrsta keppnisdaginn en lið Bandaríkjanna hefur yfirleitt byrjað af miklum krafti . „ Augljóslega erum við allir sáttir með niðurstöðuna í dag , “ sagði Scott eftir fyrsta daginn en hann og Byeong Hun An höfðu betur gegn Tony Finau og Bryson DeChambeau í fyrstu umferð . „ Við munum njóta þess í kvöld en við eigum eftir fjórar umferðir til þess að klára verkið . Morgundagurinn er annar mikilvægur dagur fyrir okkur . Markmiðið okkar er að vinna þá umferð . “